b'\n_START_ARTICLE_\nGemini Residence\n_START_PARAGRAPH_\nGemini Residence er en beboelsesbygning p\xc3\xa5 Islands Brygge, K\xc3\xb8benhavn. Beboelsesbygningen ligger ned til vandet ved Bryggebroen overfor Fisketorvet. Bygningen er en 42 m. h\xc3\xb8j ombygget fr\xc3\xb8silo der tilh\xc3\xb8rte Dansk Sojakagefabrik._NEWLINE_Fr\xc3\xb8siloerne er oprindeligt bygget i 1963, men blev i tiden 2002-2005 ombygget til 84 lejligheder ved, at lejlighederne blev p\xc3\xa5sat ydersiden af siloerne, s\xc3\xa5 den f\xc3\xa6rdige bygning kom til at ligne et ottetal ovenfra. Det indvendige er bibeholdt som et n\xc3\xa6sten tomt rum og bruges til foyer, trapper og elevatorer. Som top er lagt et gennemsigtigt tag af texlon._NEWLINE_Byggeriet var tegnet af arkitekterne MVRDV, (Holland) og JJW Arkitekter, mens NCC stod for selve byggeriet._NEWLINE_N\xc3\xa6r bygningen ligger Wennbergsiloen og Pressesiloen, der ligeledes er ombyggede siloer, der tilh\xc3\xb8rte Sojakagefabrikken.'